open-index/open-wikipedia-markdown huggingface dataset:
Alternativni rok

**Alternativni rok** (često nazivan **alternativna muzika**, **alt-rok** ili jednostavno **alternativa**) jest kategorija rok-muzike koja se pojavila u sedamdesetim godinama 20. stoljeća i postala popularna 1990-ih. "Alternativa" se odnosi na razlikovanje ovog žanra od *mainstream* ili komercijalne rok ili pop-muzike. Izvorno značenje pojma bilo je šire i odnosilo se na muzičare na koje je utjecao muzički stil ili nezavisni "uradi sam" etos pank-roka kasnih 1970-ih.

Tradicionalno se alternativni rok razlikuje po zvuku, društvenom kontekstu i regionalnim korijenima. U 1980-ima, časopisi, univerzitetske radijske emisije i usmena tradicija povećali su vidljivost i naglasili raznolikost različitih stilova (i muzičkih scena) alternativnog roka, kao što su noise pop, indie rok, grunge i shoegaze. U septembru 1988. *Billboard* je uveo "alternative" u svoj sistem klasifikacije ljestvica kako bi odražavao rast formata na radio postajama u Sjedinjenim Državama, kao što su KROQ-FM u Los Angelesu i WDRE-FM u New Yorku, koje su puštale muziku *underground*, nezavisnih i nekomercijalnih rok-umjetnika.

U početku je nekoliko alternativnih stilova postiglo manje priznanje *mainstreama*, a neke grupe poput R.E.M. i Jane's Addiction potpisale su za velike izdavačke kuće. Međutim, većina alternativnih grupa ostala je potpisana za nezavisne izdavačke kuće i dobila je relativno malo pozornosti *mainstream* radija, televizije ili novina. Probojem Nirvane i popularnošću grunge i britpop pokreta 1990-ih, alternativni rok ušao je u muzički *mainstream*, a mnogi alternativni bendovi postali su uspješni.

Grupe kao što su The White Stripes i The Strokes postigle su uspjeh početkom 2000-ih, utječući na val novih alternativnih rok grupa inspiriranih garažnim rokom, post-pankom i novim valom.

## Reference
Kategorija:Alternativni rok
Kategorija:Muzika
Kategorija:Rok-muzika
Lanfear

**Lanfear** je imaginarni lik iz serijala epske fantastike Točak vremena. Lanfear je bila Aes Sedai u Dobu legendi. Ona se tada zvala Mirijam. Volila je Lijusa Terina Telamona, ali ju je on odbio. Napravila je veliki metež na vjenčanju Lijusa i Ilijene, njegove žene. Lanfear je počela da istražuje u istraživačkim timovima. Na kraju je slučajno otvorila rupu u zatvoru Mračnog. Za zatvor Mračnog mislila je da je novi izvor energije.  Ona je postala jedna od Izgubljenih, trinaestoro najmoćnijih Aes Sedai iz Doba legendi. Nazvala je sebe Lanfear, što znači *kći noći*. Imala je veliku moć nad Tel'alan'riodom,  svijetom snova. Bila je guverner u osvojenim oblastima tokom rata Sijenke i Svijetlosti u Dobu Legendi. Ljudi su se plašili i da sanjaju, jer ih je posjećivala i kažnjavala u snu.  Bila je zarobljena, zajedno sa drugim Izgubljenima u zatvoru Mračnog, nakon što je Lijus Terin zatvorio rupu koju je napravila. Po lomljenju pečata, nazvala se Selenom i pokušala da okrene Sijenci Randa al'Tora, ponovorođenog Lijusa Terina Telamona. Ubila ju je Moraina , jedna Aes Sedai. Vjeruje se da ju je Mračni vaskrsnuo u tijelu mlade žene po imenu *Cyndane*. *Cyndane* u prevodu znači *zadnja šansa*.

## Reference 
## Vanjski linkovi 
Kategorija:Likovi iz Točka vremena
Zastava Adigeje

mini|200px|Zastava Adigejske republike

**Zastava Adigeje** se sastoji od dvanaest zvijezda i tri strelice na zelenoj podlozi. Zelena boja je simbol islama, dvanaest zvijezda predstavljaju dvanaest plemena koja su se ujedinila u borbi za nezavisnost protiv Rusije. Devet zvijezda u luku predstavljaju devet "aristokratskih" plemena, dok tri horizontalne zvijezde prestavljaju tri "demokratska" plemena. Tri strelice simboliziraju jedinstvo i hrabrost. Zastavu je originalno nacrtao britanski delegat David Urquhart 1830. a usvojena je nakon pada Sovjetskog saveza.

## Reference 
## Vanjski linkov 
* https://books.google.ba/books?id=iVM6DwAAQBAJ&redir_esc=y

Adigejska
Kategorija:Adigeja
Zastava Alžira

mini|200px|Zastava Alžira
**Zastava Alžira** (Arapski: **علم الجزائر**) se sastoji od dva jednaka dijela podijeljena vertikalno u dvije boje: zelenu i bijelu. U sredini se nalazi crveni polumjesec i zvijezda. Zastava je prihvaćena 3. jula 1962. Slična verzija je postojala u periodu od 1958 do 1962.

Na mornarskoj zastavi u gornjem desnom uglu se nalaze dva ukrštena sidra.
## Reference 
## Vanjski linkovi 
Alžir
Kategorija:Alžir
Zastava Armenije

[mini|250px|[Datoteka:FIAV 111000.svg|20px Proporcije zastave: 1:2]]
**Zastava Armenije** sastoji se od tri vodoravna polja crvene, plave i narandžaste boje. Postoje mnoga objašnjenja značenja boja, ali je šire prihvaćeno da crvena simbolizira krv koju su Armenci prolili u odbrani svoje zemlje, narandžasta predstavlja plodno tlo, a plava nebo. Ovo je bila službena zastava Armenije tokom kratkog perioda nezavisnosti nakon Prvog svjetskog rata, a vraćena je nakon što se zemlja odvojila od Sovjetskog Saveza.

## Također pogledajte 
* Grb Armenije
* Zastava Armenske SSR

## Reference 
## Vanjski linkovi 
Armenija
Kategorija:Armenija
Zastava Antigve i Barbude

[mini|desno|200px|[Datoteka:FIAV 111100.svg|20px Državna zastava. Omjer: 2:3]]
**Zastava Antigve i Barbude** prihvaćena je 27. februara 1967.u znak obilježavanja stjecanja samouprave.
Održan je konkurs za dizajn zastave na kojem se prijavilo više od 600 lokalnih stanovnika. Pobjednički dizajn predložio je nacionalno poznati umjetnik i kipar Sir Reginald Samuel.

## Dizajn i simbolizam 
Dizajn je crveno polje s dva obrnuta jednakokraka trougla zasnovanim na lijevom i desnom rubu, usmjerenih prema donjem rubu polja, s horizontalnom trobojnicom crne, svijetloplave (pola širine) i bijele boje s izlazećim suncem centriranim na vrhu crne trake. Izlazeće sunce simbolizira zoru novog doba.
Boje imaju različita značenja: crna predstavlja afričko porijeklo naroda; plava nadu; a crvena energiju ili život naroda. Uzastopno bojenje crne, žute, plave i bijele (od sunca prema dolje) također predstavlja tlo, sunce, more i pijesak.[1] Plava također predstavlja Karipsko more, a oblik slova V simbol je pobjede.[2] Sedam krakova na zastavi predstavlja svaku od šest župa i ostrvo Barbuda.
Pomorska zastava, koji koristi samo obalna straža, sastoji se od bijelog polja, crvenog križa i državne zastave u gornjem lijevom uglu.

## Galerija 

Datoteka:Coastguard Ensign of Antigua and Barbuda.svg|20px Pomorska zastava, koju koristi obalna straža. Omjer: 2:3
Datoteka:Flag of Antigua and Barbuda (1956–1962).svg|mini|desno|200px|Kolonijalna zastava

## Reference 
Antigva i Barbuda
Kategorija:Antigva i Barbuda
Zastava Australije

mini|Australijska zastava

**Zastava Australije** je kombinacija britanske zastave i Južnog krsta, najsjajnijeg sazviježđa na južnoj hemisferi. U službenoj je upotrebi od 11. februara 1903. Sastoji se od: Alpha Crucis, Beta Crucis, Gamma Crucis, Delta Crucis, Epsilon Crucis) i zvijezde Commonwealtha koja ima sedam krakova. Šest od sedam krakova predstavlja šest saveznih država Australije: Novi Južni Vels, Queensland, Victoriju, Tasmaniju, Južnu Australiju i Zapadnu Australiju Sedmi krak predstavlja sve unutarnje i vanjske teritorije Australije. 
Australija također ima niz drugih službenih zastava koje predstavljaju njen narod i vladine institucije.

## Također pogledajte 
* Grb Australije

## Reference 
Australija
Kategorija:Australija
Zastava Azerbejdžana

mini|desno|253x253px|Zastava Azerbejdžana
**Zastava Azerbejdžana** sastoji se od tri jednaka vodoravna polja plave, crvene i zelene boje. Bijeli polumjesec i osmokraka zvijezda nalaze se na sredini crvenog polja. Osam krakova predstavljaju osam grana turskog naroda. Plavo polje je boja Turaka, zelena predstavlja islam, a crvena progres.

## Historija 
Službene boje i veličina zastave prihvaćene su 5. februara 1991. godine. Ranija verzija je bila zastava Azerbajdžanske Demokratske Republike. Ta je zastava imala puno veći polumjesec koji se nalazio bliže jarbolu. Korištena je sve do priključenja Azerbajdžana SSSR-u, kada su prihvaćene nove zastave Azerbejdžanske SSR i čitavog Sovjetskog Saveza.

## Historijske zastave 

Datoteka:Flag of Azerbaijan.svg|Zastava Azerbejdžanske Demokratske Republike (1918. - 1920.)
Datoteka:Flag of the Azerbaijan Soviet Socialist Republic (1956–1991).svg|Zastava Azerbejdžanske SSR

## Također pogledajte 
*Grb Azerbejdžana
* Zastava Azerbejdžanske SSR

## Reference 
## Vanjski linkovi 
Azerbejdžan
Kategorija:Zastave Azerbejdžana
Kategorija:Simboli Azerbejdžana
Zastava Angole

mini|200px|Zastava Angole
mini|200px|Prijedlog nove zastave koji još nije ratificiran

**Zastava Angole** je zvanični simbol Angole, a njena zvanična upotreba počela je 11. novembra 1975. kada je ova zemlja stekla nezavisnost od Portugala. Podijeljena je horizontalno u dva dijela: crveni i crni.

Postoje dvije usvojene simbolike ove zastave. Prva je da crveno predstavlja socijalizam, a crno Afriku. Druga simbolika koja je nastala kasnije je da crveno predstavlja krv Angolaca prolivenu u borbi za nezavisnost, a crna Afrički kontinent. Grb u sredini (zupčanik i mačeta) predstavlja industriju i seljake, koji je postavljen po uzoru na sovjetsku zastavu sa simbolom komunizma (srp i čekić).
Zbog kontraverze i podsjećanja na krvavu prošlost, umjesto ulijevanja nade u budućnost predložena je nova zastava (slika desno). Sunce u sredini je motiv preuzet iz pećinske slike pronađene u Tchitundo-Hulu pećini.

## Također pogledajte 
* Grb Angole

## Reference 
Angola
Kategorija:Angola
São Paulo

**São Paulo** (*Sveti Pavao*) jest glavni grad istoimene savezne države u Brazilu, koja je srce brazilske ekonomije. Grad ima više od 11 miliona stanovnika (procjena IBGE-a 2006), što ga čini najvećim gradom Brazila i općenito južne hemisfere. Računajući šire područje grada, ovdje živi 16 miliona stanovnika, što svrstava São Paulo među pet najvećih gradova na svijetu. Geslo grada je *Non ducor, duco*, što u prijevodu s latinskog znači: "Nisam vođen, vodim". Nadimak grada je "Sampa".

São Paulo je ekonomski i kulturni centar Brazila. Iz grada dolazi 40% brazilske industrijske produkcije. Grad je još mlad i narastao je tek krajem 1970-ih. Starih zgrada je vrlo malo, dok ih je većina u centru grada porušena da bi se napravilo mjesto za visokogradnju. Većina zgrada u centru je s kraja 19. i početka 20. stoljeća.

## Rođeni u São Paulo 
* Ayrton Senna, pilot F1 
* Alex Barros, vozač MotoGP-ja
* Rubens Barrichello, pilot F1 
* Arthur Friedenreich, nogometaš
* Felipe Massa, pilot F1

## Gradovi partneri 
## Arhitektura grada 
* Edifício Altino Arantes 
* Edifício Itália 
* Liberdade 
* Marginal Tietê 
* Parque do Ibirapuera 
* Paulista Avenue
* Mirante do Vale, najviši neboder u gradu

## Reference 
*
São Paulo
Zastava Argentine

mini|200px|Zastava Argentine
mini|200px|Alternativa zastavi Argentine, ornamentalna verzija

**Državna zastava Republike Argentine**, često nazivana argentinskom zastavom (španski: bandera argentina), je tradicionalna starosjedilačka plemenska trobojnica čija zvanična upotreba potječe iz 1812. Sastoji se od tri horizontalne trake koje su svijetlo plave, bijele i svijetlo plave boje. Postoji više tumačenja razloga za te boje. Zastavu je kreirao Manuel Belgrano, a prvi put je podignuta u gradu Rosario 27. februara 1812. tokom argentinskog rata za nezavisnost. 
Kasnije je na tom mjestu izgrađen spomenik nacionalnoj zastavi. Prvi trijumvirat nije odobrio upotrebu zastave, ali je Asamblea del Año XIII dozvolila njenu upotrebu kao ratne zastave. Kongres u Tucumanu ju je konačno odredio kao nacionalnu zastavu 1816. Dvije godine kasnije žuto sunce je dodano u sredinu.

Ova zastava sa suncem naziva se "zvanična zastava za proslave" (Španski: Bandera Oficial de Ceremonia). Zastava bez sunce naziva se "ornamentalna zastava" (Španski: Bandera de Ornato) i nije zvanična zastava Argentine. Iako se obje smatraju zastavama ove zemlje, ornamentalna verzija uvijek mora doći ispod verzije sa suncem.

## Reference 
Argentina
Kategorija:Argentina
Zastava Arube

mini|200px|Zastava Arube

**Zastava Arube** je usvojena 18. marta 1976. godine. 
Dizajn se sastoji od od polja svijetlo plave boje (koja se naziva *Larkspur* ili U.N. plava), dvije uske paralelno-horozontalne žute trake u donjem dijelu zastave i crvene četvorokrake zvijezde sa bijelim obodom u gornjem lijevom dijelu.

Dizajn ima višestruko značenje:

* Plavo polje predstavlja nebo, more, mir, nadu, budućnost Arube i njihovu povezanost sa svojom prošlošću. 
* Dvije uske trake "nagovještavaju status aparte". Jedna traka predstavlja kretanje turista ka sunčanoj Arubi, dok druga simbolizuje industriju (zlato i nafta). Također, pored sunca, zlata i bogatstva, žuta traka predstavlja i vanglo cvijeće.

Zvijezda ima naročito kompleksno značenje: 
* Jako je neuobičajena četvorokraka zvijezda na državnim obilježjima. U ovom slučaju ona predstavlja četiri strane svijeta, što ukazuje na dosta kompleksno porijeklo naroda Arube. A s obzirom na to da se na Arubi koriste četiri glavna jezika: papiamento, španski, engleski i nizozemski jezik, može se i tu pronaći simbolika. 
* Zvijezda predstavlja i sámo ostrvo: zemlja je dosta često crvena i ograđena bijelim plažama i plavim morem. 
* Crveno također ima značenje krvi koju su Arubanci prolili tokom rata, kao i Indijanaca domorodaca i patriotske ljubavi. 
* Bijelo znači čistotu i iskrenost. 
Na Arubi je 18. mart državni praznik, poznat kao Dan Zastave.

## Također pogledajte 
* Grb Arube

## Reference 
Aruba
Kategorija:Aruba
Jack Sparrow

200px|mini|Johnny Depp as Jack Sparrow
**Jack Sparrow** (fon. Džek Sperou) ili **Kapetan Jack Sparrow** je glavni lik u serijalu filmova "Pirati s Kariba", lik koji tumači glumac Johnny Depp. On je pirat engleskog porijekla a rođen je 1703. na piratskom brodu tokom oluje uz obale engleske kolonije Indije. Otac mu je kapetan Teaque (glumi ga Keith Richards), bivši piratski vladar Madagaskara a trenutni čuvar piratskog kodeksa. Jack Sparrow je kapetan piratskog broda "*Black Pearl*" (*Crni Biser*) i voli svoj brod više od svega, ali nažalost zbog nesretnog spleta okolnosti brod više puta nestane ili mu ga otmu.

Šta kapetan Jack Sparrow voli:
* svoj brod *Crni Biser*
* svoj šešir
* rum
* more
* svoju slobodu
* pjesmu "Pirates life for me"

Osim navedenog Sparrow stalno traži natprirodna blaga sa jednim ciljem: postati besmrtan kako bi vidio sve što običan čovjek tokom jednog života ne može i vječno plovio morima. Zbog toga se stalno upleće u neobične pustolovine. Neki ga smatraju najgorim a neki najboljim piratom svih vremena.

Kategorija:Film
Zastava Bahama

[mini|desno|300px|[Datoteka:FIAV_111000.svg|23px Državna zastava. Odnos: 1:2]]
**Zastava Bahama** usvojena je 10. jula 1973. godine nakon stjecanja nezavisnosti od Ujedinjenog Kraljevstva. Odnos širine i dužine zastave je približno 1:2. Crni trokut na lijevoj strani predstavlja zajedništvo 300 000 stanovnika Bahama, koji imaju uglavnom afričko porijeklo. Desno od trokuta, zastava je podijeljena na tri vodoravna polja iste veličine. Svijetloplava polja na vrhu i dnu zastave predstavljaju Karipsko more i Atlantski okean, dok zlatno polje u sredini predstavlja Sunce i pijesak.

Civilnu mornarsku zastavu dijeli na četiri jednaka polja bijeli krst. U gornjem lijevom polju (bliže koplju) nalazi državna zastava, dok su ostala polja crvene boje.

Vojno-mornarsku zastavu dijeli na četiri jednaka polja crveni krst. U gornjem lijevom polju (bliže koplju) nalazi državna zastava, dok su ostala polja bijele boje.

## Galerija 

Datoteka:Civil_Ensign_of_the_Bahamas.svg|23px Civilna mornarska zastava. Razmjera: 1:2
Datoteka:Naval Ensign of the Bahamas.svg|23px Vojno-mornarska zastava. Razmjera: 1:2

## Također pogledajte 
* Grb Bahama
## Reference 
## Vanjski linkovi 
Bahami
Kategorija:Bahami
Hipertenzija

**Hipertenzija** ili **visoki pritisak** je bolest u kojoj je trajno povišen pritisak krvi u arterijama.

Poznato je kako arterijski pritisak nije stalna nego pulsatilna vrijednost te se neprekidno mijenja tokom 24 sata, i to od najviših vrijednosti tokom sistole (sistolički arterijski tlak) do najnižih vrijednosti za vrijeme dijastole srca (dijastolički arterijski tlak). Ako su te vrijednosti povišene u odnosu na prihvaćene granice, takvo stanje nazivamo hipertenzijom. Vrijednosti normalnog arterijskog pritiska su arbitrarno određene te variraju između pojedinih država i zdravstvenih sistema, ali su ipak najšire prihvaćeni kriteriji Svjetske zdravstvene organizacije (SZO) prema kojima se vrijednosti sistoličkog arterijskog pritiska više ili jednake 140 mmHg i/ili dijastoličkog arterijskog pritiska više ili jednake 90 mmHg, dobivene u tri uzastopna, adekvatna mjerenja tokom 1-3 sedmice smatraju hipertenzijom.

Iako je do danas opisano pedesetak različitih razloga povišenog arterijskog pritiska, ti sekundarni oblici mogu objasniti samo oko 5% slučajeva bolesti. Dijagnosticiranje hipertenzije dodatno je komplicirano određivanjem tačnih vrijednosti arterijskog tlaka, kako zbog promjenjivog, pulsativnog karaktera arterijskog pritiska, tako i zbog dnevnih oscilacija koje uvelike ovise o okolnostima u kojima se jedinka nalazi.

## Vanjski linkovi 
* Čarobni svijet medicine
* Hipertenzija 
* Šta je povišen krvni pritisak
* Podjela, uzroci i simptomi povišenog pritiska
* Komplikacije i dijagnostika povišenog krvnog pritiska
* Hipertenzija : higijensko-dijetetski režim

Kategorija:Kardiovaskularne bolesti
Kategorija:Hipertenzija
Zastava Barbadosa

[mini|desno|200px|[Datoteka:FIAV 111100.svg|20px Zastava Barbadosa. Razmjera: 2:3]]
Državna **zastava Barbadosa** zvanični je simbol ove karipske ostrvske države, a službeno je usvojena 30. novembra 1966. na dan stjecanja nezavisnosti. Zastava koju je dizajnirao Grantley W. Prescod, izabrana je u okviru državnog otvorenog konkursa koji je organizovala vlada Barbadosa i britanska kraljevska korporacija za heraldiku.

Podijeljena je na tri okomita polja, gdje se između dva tamnoplava polja u sredini nalazi polje zlatne boje. Crni trozubac nalazi se u sredini, na zlatnom polju.

Vrh trozupca, takozvani *slomljeni trozubac*, simbolizira nezavisnost od Ujedinjenog Kraljevstva, jer je u kolonijalnom vremenu grb sadržavao cijeli trozubac. Svaki vrh simbolizira vrh demokratije. Tamnoplava polja simboliziraju okean i nebo, dok zlatno polje simbolizira pijesak Barbadosa.

## Također pogledajte 
* Grb Barbadosa

## Reference 
Barbados
Kategorija:Barbados
Zastava Beliza

[desno|mini|[Datoteka:FIAV 111111.svg|23px Zastava Beliza. Odnos: 2:3]]

**Zastava Beliza** usvojena je 21. septembra 1981. godine, po stjecanju nezavisnosti od Ujedinjenog Kraljevstva. Zastava je tamnoplave boje, a uz gornji i donji rub zastave nalaze se dvije crvene linije. Na sredini zastave je grb Beliza.

Ova zastava je izmijenjena verzija zastave Britanskog Hondurasa (ime Beliza tokom kolonijalnog razdoblja). Ta je zastava usovjena 1950. kad je Britanski Honduras započeo proces stjecanja nezavisnosti. Dvije tanke vodoravne crvene linije na ivicama dodane su po sticanju nezavisnosti.

Posebnost zastave Beliza jest to što sadrži dvanaest boja, tri boje više od ostalih državnih zastava . Također, Belize je jedna od rijetkih zemalja u kojoj su ljudi prikazani kao glavni element dizajna na svojoj nacionalnoj zastavi.

## Također pogledajte 
* Grb Beliza

## Reference 
Beliz
Kategorija:Beliz
Zastava Bocvane

[desno|mini|200px|[Datoteka:FIAV 111000.svg|20px Razmjer zastave: 5:8]]

**Zastava Bocvane** usvojena je 10. septembra 1966. zamijenivši zastavu Ujedinjenog Kraljevstva. Nacionalna zastava Bocvane nebesko plavog polja isječenog vodoravno u sredini sa crnom horizontalnom trakom s tankim bijelim okvirom. Ove trake su u razmjerima 9:1:4:1:9. Plava boja predstavlja vodu, tačnije kišu, i dolazi od mota na grbu Bocvane, koji glasi *Pula*, što na tswana jeziku znači "neka bude kiša". Bijela i crna boja predstavljaju rasnu harmoniju, a ujedno predstavljaju i boje zebri koje drže grb Bocvane.
To je jedna od rijetkih afričkih zastava koja ne koristi boje panafričkog pokreta niti boje vodeće političke stranke u Bocvani. 

## Reference 
## Vanjski linkovi 
Bocvana
Zastava Bahreina

mini|200px|Zastava Bahreina

**Zastava Bahreina** se sastoji od bijelog polja koje je od crvenog odvojeno pomoću pet trouglova koji služe i kao linija razgraničenja.

Crvena tradicionalna boja zastave Perziskog zaljeva je ograničena sa pet bijelih vrhova koji predstavljaju pet stubova islama.

Najstarija poznata zastava ove zemlje je bila jednostavno crvena. Tokom 19. vijeka dodana je bijela pruga da označi primirje sa ostalim zemljama u regionu, a nakon toga dodani su trouglovi da bi se razdvojila ova zastava od zastava drugih zemalja u regionu. Prvobitno je zastava imala više bijelih trouglova, ali ovo je promijenjeno 2002. da bi zastava predstavljala stubove vjere. 
## Reference 
## Vanjski linkovi 
* https://info.publicintelligence.net/AlienHandbook.pdf

Bahrein
Kategorija:Bahrein
Zastava Bangladeša

mini|desno|200px|Zastava Bangladeša
**Zastava Bangladeša** zvanično je usvojena 17. januara 1972. Osnova joj je slična zastava koja se koristila u vrijeme Rata za oslobođenje Bangladeša 1971. Ova zastava je imala na sebi kartu Bangladeša preko crvenog sunca, ali je kasnije ova karta uklonjena sa zastave. Današnja zastava je slična zastavi Japana s jedinom razlikom da se crveno sunce nalazi na zelenom polju, a ne na bijelom. Crveni krug blago je pomaknut prema stijegu tako da izgleda u sredini kada se zastava vijori. Predstavlja sunce koje se diže iznad Bengala ali i krv onih koji su umrli u borbi za nezavisnost Bangladeša 1971. Zelena boja simbolizira bogatu vegetaciju ove zemlje.

## Također pogledajte 
* Grb Bangladeša

## Reference 
Bangladeš
Kategorija:Bangladeš
NK Istra 1961

**NK Istra 1961** je nogometni klub iz Pule u Hrvatskoj, koji se trenutno takmiči u Prvoj HNL.

Klub je nastao 1948. pod nazivom NK Uljanik. Najveći uspjeh kluba je igranje u finalu Hrvatskog kupa 2003. U 1. HNL je prvi put igrao sezone 2004/05. klub iz koje je ispao 2006/07. Prijašnja imena kluba su *Uljanik*, *Pula 1856*, *Pula Staro Češko* i *Pula*. Domaće utakmice igra na stadionu "Aldo Drosina".

## Historija 
Osnovan je 1948. kao klub radnika pulskog brodogradilišta Uljanik. Nakratko je prestao s radom 1961, kada je fuzijom sa NK Pulom nastao novi klub NK Istra. NK Uljanik nanovo počinje s radom 1964. Najveće uspjehe postižu 1978. i 1983, kada su bili šampioni regionalne lige Rijeka-Pula. Međutim, nisu nikad nastupili u višoj, jugoslavenskoj međurepubličkoj ligi, jer se tada u njoj takmičila NK Istra, a grad Pula je odlučio da ne može finansirati dva kluba u istom rangu takmičenja.

Nakon osnivanja Hrvatske nogometne lige, klub se takmičio u drugoj ligi od 1993. do 1998, kada ispada u treću ligu u kojoj se zadržao do 2001, kada se vraća u drugu. Dvije godine kasnije, klub postiže najveći uspjeh u svojoj historiji, kada je predvođen Elvisom Scorijom igrao u finalu hrvatskog kupa. Poražen od splitskog Hajduka, no ostat će zabilježeno da je to do danas bio jedini put da je klub iz druge lige igrao u finalu kupa Hrvatske.

U sezoni 2003/04, klub mjenja ime u *NK Pula 1856*, te postaje šampionom druge lige, te se nakon dodatnih kvalifikacija plasira u Prvu HNL, u kojoj su u prvoj sezoni završili na 10. mjestu. Iduće sezone klub zbog sponzorstva mjenja ime u *NK Pula Staro Češko*, te pod vodstvom novog trenera Milivoja Bračuna postaje jedno od "najugodnijih" iznenađenja lige, te sezonu završava na 7. mjestu. Iduće sezone, zbog raskida sponzorstva klub ponovo mjenja ime u *NK Pula*. Opterećen finansijskim problemima, klub je nizao loše rezultate, te sezonu završava na 11. mjestu, a nakon kvalifikacija ispada u drugu ligu.

Sezone 2007/08 u klub se vraća trener Scoria, te klub sezonu završava na trećem mjestu, a već iduće sezone postaje šampion druge lige, te se ponovo vraća u prvu ligu. Sezonu u 1. HNL završavaju na 11 mjestu, čime su osigurali ostanak, a njihov napadač Asim Šehić je sa petnaest postignutih golova bio treći najbolji strijelac lige.

## Promjene imena 
* 1948 - osnovan pod imenom *NK Uljanik*
* 1961 - fuzinira sa NK Pulom u *NK Istra Pula*
* 1964 - ponovo počinje djelovati, pod imenom *NK Uljanik*
* 2003 - klub se preimenuje u *NK Pula 1856*
* 2005 - novo ime *NK Pula Staro Češko*
* 2006 - mijenja ime u *NK Pula*
* 2007 - današnje ime NK *Istra 1961*

## Sastav 2009./10. 
## Statistika 
;Rezultati u ligi i kupu
desno|mini|450px|Ligaški plasman Istre 1961 od 1994 godine

* 1 - Sezona 1995/96 i 1996/97 Druga HNL je predstavljala treći stepen takmičenja.
* Izvor

## Najbolji strijelci 
## Poznati bivši igrači 
*  Stiven Rivić
*  Nikola Kalinić
*  Manuel Pamić

## Poznati bivši treneri 
*  Elvis Scoria
*  Krunoslav Jurčić
*  Nenad Gračan

## Reference 
## Vanjski linkovi 
* Službena stranica

Istra, NK
Istra, NK
Istra, NK
*
Karel Dončec

mini|180px|desno|Karel Dončec
**Karel Dončec** (mađ. *Doncsecz Károly*; Andovci, oko 30. maja 1918. - Körmend, 12. novembra 2002.), je bio mađarski zanatlija slovenskog porijekla koji se bavio lončarstvom. Rođen je u seljačkoj obitelji u mjestu Andovci (mađ. *Orfalu*) kod Monoštra (mađ. *Szentgotthárd*) u Mađarskoj od oca Karela Dančeca (1894-1927) i majke Ane Talaber (1900-1920). Živio je i radio u mađarskom mjestu slovenskog imena Verica-Ritkarovci (mađ. *Kétvölgy*).

Od 1933. godine živi i radi u  Soboškoj Vesi (mađ. *Magyarszombatfa*). Četiri godine kasnije odlazi u Zalaegerszeg, gdje ostaje godinu dana. Zatim odlazi u Sümeg, da bi se napokon skrasio u Kétvölgyu 1940. gdje otvara lončarsku radionicu.

Borio se u Drugom svjetskom ratu, na frontama u Ukrajini i Poljskoj (1942.-1944.) Od 1970. godine jedini je slovenski lončar u Mađarskoj. Svoje radove izlagao je na mnogim izložbama u Mađarskoj i Sloveniji. 1984. godine je dobio nagradu "Mojster ljudske obrti".

Grob mu se nalazi u Števanovcima (mađ. *Apátistvánfalva*), a spomenik u Andovcima, kod njegove rodne kuće.

## Vanjski linkovi 
* Further famous personalities: Károly Doncsecz

Kategorija:Likovni umjetnici
Kategorija:Rođeni 1918.
Kategorija:Umrli 2002.
Kategorija:Biografije, Andovci
Kategorija:Mađarski umjetnici
Železná Ruda

desno|mini|Željeznička stanica Železná Ruda

**Železná Ruda** (njemački: *Markt Eisenstein*) je grad u jugozapadnoj Češkoj, administrativno pripada okrugu Klatovy (planina Šumava). Cijeli grad ima 2.118 stanovnika (2002).

Ime grada (Železná Ruda u prijevodu na bosanski jezik znači *željezna ruda*) potiče iz vremena rudarstva (16. vijek). Početkom 17. vijeka je rastao značaj industrije stakla. Danas je Železná Ruda središte zimskih sportova i turizama; od 1991. godine bio je osnovan nacionalni park Šumava, koji sa nalazi na području grada.

## Reference 
## Vanjski linkovi 
* https://www.czso.cz/csu/czso/population-of-municipalities-qexb0dqr2d

Kategorija:Gradovi u Češkoj
Zastava Benina

mini|200px|Zastava Republike Benin
**Zastava Benina** je zastava koja se sastoji od dvije horizontalne žute i crvene trake na bočnoj strani i zelene okomite trake. Zvanično je usvojena 16. novembra 1959. kao zamjena francuske trobojnice, nakon uspostavljanja autonomne republike u toj bivšoj francuskoj koloniji. Bila je zastava Republike Dahomej do 1975., kada je nova marksistička vlada promijenila ime države u Narodna Republika Benin. Istovremeno, promijenjena je i zastava, koja je bila zelene boje s crvenom zvijezdom u sredini. Ova verzija je korištena sve dok višestranačka demokratija nije ponovo uspostavljena 1990., što se poklopilo s revolucijama iz 1989. Nova vlada je 1. augusta 1990. vratila originalnu zastavu koja je bila u zvaničnoj upotrebi prije 1975. Kao i u slučaju mnogih susjednih afričkih zemalja, izabrane su panafričke boje (crveno-žuto-zelena) koje je koristio revolucionarni Afrički Demokratski Skup, gdje zelena predstavlja nadu, žuta bogatstvo, a crvena hrabrost. Boje su izabrane po uzoru na Etiopiju, koja je prva na afričkom kontinentu stekla nezavisnost od evropskih kolonizatora.

## Također pogledajte 
* Grb Benina
## Reference 
## Vanjski linkovi 
Kategorija:Benin
Benin
Troloci

**Troloci** su imaginarna stvorenja iz svijeta epske fantastike Točak vremena. Troloci su stvorenja koja je načinio Mračni, otac sveg zla za vrijeme velikog rata Svijetla i Sijenke u Dobu legendi. Troloci su odvratna mješavina ljudi i životinja. Mogu imati kopita, papke kljunove, gubice. Njihovi zapovjednici su Midraali, zli demoni. Većina Troloka je pobijena nakon zatvaranja rupe u zatvoru Mračnog. Međutim, Troloci su se vratili za vrijeme Troločkih ratova. Tri stotine godina su Troloci pustošili svijetom. Potpuno su uništili neke nacije, kao Manetern. Na kraju su pobijeni i otjerani u Pustoš, zle oblasti na sjeveru svijeta. Troloci su podjeljeni u družine nalik na bande kao Da'vol, Ko'ban i drugi. Troloci imaju odličan njuh  i vid. Osnovna jedinica Troloka je Pesnica, koja broji oko dvije stotine Troloka.
## Reference 
## Vanjski linkovi 
Kategorija:Točak vremena
Zastava Gruzije

mini|185x185pikselmini|Zastava 1918. - 1921. i 1990. - 2004.|186x186piksel
mini|Zastava Gruzijske SSR, 1921. - 1990.|lijevo|175x175piksel
**Zastava Gruzije** je zastava s pet križeva, vraćena u službenu upotrebu 14. januara 2004. poslije skoro 500 godina. Ova zastava je važila i u gruzijskoj kraljevini u srednjem vijeku i korištena je kao službeni simbol Ujedinjenog Nacionalnog pokreta koji je došao na vlast 2004. godine.

## Također pogledajte 
* Grb Gruzije
* Zastava Abhazije
* Zastava Južne Osetije

## Reference 
## Vanjski linkovi 
Gruzija
Kategorija:Gruzija
Zastava Kazahstana

mini|desno|250px**Zastava Kazahstana** u današnjem obliku je usvojena 4. juna 1992.

## Opis 
Zastava se sastoji od neboplave pozadine sa stepskim orlom ispod zlatnog sunca sa 32 zrake u centru, te mrežaste šare postavljene uspravno na lijevoj strani.

Šara predstavlja umjetnost i kulturne tradicije starog kanata, te Kazaka. Svjetlo-plava pozadina predstavlja razne turske narode koji čine današnje stanovništvo zemlje, uključujući Tatare, Mongole, Ujgure i ostale. Među ovim narodima, plava boja ima religijski značaj; modernija interpretacija je ta da neboplava boja predstavlja široko nebo Kazahstana i slobodu.

Zlatni orao je vezan za carstvo Džingis Kana, koji je vladao Kazahstanom pod plavom zastavom sa orlom na njoj; to je podsjetnik na ponosnu historiju naroda koji formira današnju državu Kazahstan.

## Također pogledajte 
* Grb Kazahstana
* Zastava Kazaške SSR

Kazahstan
Kategorija:Kazahstan
Zastava Kirgistana

mini|250px|Zastava Kirgistana do 20. decembra 2023.
mini|250px|Nova zastava usvojena 20. decembra 2023, s ispravljenim zrakama Sunca i modificiranim prućem
**Zastava Kirgistana** usvojena je 3. marta 1992.

Zastava je crvene boje, a na njenoj je sredini Sunce sa 40 krakova koji predstavljaju 40 kirgiskih plemena; na prednjoj strani zastave zrake sunca kreću se u smjeru suprotnom od kazaljke na satu, dok sa stražnje strane zastave zrake idu u smjeru kazaljke sata. Prekriženo pruće unutar sunca predstavlja pogled iz unutrašnjosti jurte prema nebu.

Dana 20. decembra 2023. u državnom parlamentu usvojen je prijedlog da se zrake Sunca isprave radi izbjegavanja pretpostavljene sličnosti sa suncokretom, koji u kirgiskoj kulturi može predstavljati "prevrtljivu i servilnu osobu voljnu promijeniti lojalnost nekome radi vlastitih interesa".

## Također pogledajte 
* Grb Kirgistana
* Zastava Kirgiske SSR

## Reference 
Kirgistan
Kategorija:Kirgistan
Zastava Kube

mini|250px|Zastava Kube
**Zastava Kube** sastoji se od 5 plavih i bijelih linija koje predstavljaju 5 regija na koje je Kuba bila podijeljena u kolonijalno vrijeme. Crveni trokut predstavlja krv kubanskih heroja, a zvijezda suverenitet zemlje. Nacionalna zastava se prvi put zavijorila 1850. godine u gradu Cardeno.

## Također pogledajte 
* Grb Kube

## Reference 
## Vanjski linkovi 
* 

Kuba
Kategorija:Kuba
Zastava Libije

mini|desno|300px|**Od 2011. i (1951. – 1969.)**
**Zastava Libije** usvojena je 2011. godine. Izgledom odgovara zastavi Libije iz vremena kraljevine (1951–1969).

## Historijski pregled 
desno|mini|150px|**1977. – 2011.**
mini|desno|150px|**1969. – 1972.**
mini|desno|150px|**1972. – 1977.**

Prva državna zastava moderne Libije je usvojena kada je zemlja stekla nezavisnost od Italije godine 1951. To je bila crveno-crno-zelena trobojka, sa bijelim polumjesecom i zvjezdom u sredini, i srednjom, crnom trakom dvostruke širine u odnosu na vanjske trake. I danas ovu traku koriste monarhisti i Gaddafijevi protivnici.

Nakon puča 1969., ova zastava je zamijenjena pan-arapskom crveno-bijelo-crnom trobojkom (sličnoj današnjoj jemenskoj zastavi). Nakon formiranja i razdruživanja Federacije arapskih republika (koja je kratko povezivala Libiju, Egipat i Siriju), usvojena je zelena zastava.

Nakon dolaska na vlast Muammara el-Gaddafija je usvojena 19. novembra 1977. zastava Velike socijalističke narodne Libijske arapske džamahirije koja se sastojala se od prostog zelenog polja bez ikakvih detalja na sebi. Do 2011. je bila jedina takva zastava na svijetu.

## Simbolika zastave za vrijeme Velike socijalističke narodne Libijske arapske džamahirije 
Zelena je tradicionalna boja islama, državne religije u Libiji. Ona također simbolizira Gaddafijevu Zelenu revoluciju.

## Također pogledajte 
* Grb Libije

Libija
Kategorija:Libija
Zastava Izraela

200px|desno|Zastava Izraela
mini|120px|desno|Civilna pomorska zastava
mini|120px|desno|Mornarička zastava
**Zastava Izraela** donesena 28. oktobra 1948. Po nastanku države to je simbol zemlje. Sastoji se od svjetlo - plave i bijele boje. U sredini je Davidova zvijezda.

Zakon o izraelskoj zastavi navodi da su službene mjere 160 × 220 cm. Dakle, službene proporcije su 8:11. Varijante se mogu naći u širokom rasponu proporcija, pri čemu je uobičajeno 2:3.

Plava boja je opisana kao "tamno nebesko-plava", i varira od zastave do zastave, u rasponu od nijanse čiste plave, ponekad zasjenjene gotovo tamno kao tamnoplava, do nijansi od oko 75% prema čisto cijan i nijansama svetlo kao veoma svijetlo plavo. Rana verzija zastave bila je istaknuta 1885. na procesiji povodom treće godišnjice Rishon LeZiona. Slična verzija dizajnirana je za Cionistički pokret 1891. Osnovni dizajn podsjeća na Talit (טַלִּית), jevrejski molitveni šal, koji je bijele boje sa crnim ili plavim prugama. Simbol u centru predstavlja Davidovu zvijezdu (Magen David, מָגֵן דָּוִד), jevrejski simbol koji datira iz kasnog srednjeg vijeka u Pragu, koji je usvojio Prvi cionistički kongres 1897. godine.

Izrael
Kategorija:Izrael
Zastava Mauritanije

mini|desno|Zastava Mauretanije
**Zastava Mauritanije** usvojena je 28. novembra 1960. godine, nakon oslobođenja od francuske kolonijalne vlasti. Zelena boja zastave i polumjesec sa zvijezdom simboliziraju islam. Žuta boja polumjeseca i zvijezde simboliziraju pustinju Saharu.

## Također pogledajte 
* Grb Mauritanije

## Reference 
## Vanjski linkovi 
Mauritanija
Kategorija:Mauritanija
Zastava Mongolije

200px|mini|desno|Zastava Mongolije
200px|mini|desno|Bivša zastava

**Zastava Mongolije** usvojena je  12. februara 1992. Slična je zastavi iz 1949. godine, koja je sadržavala socijalističku zvijezdu. Sastoji se od tri jednake okomite trake crvene (od uzdizane strane), plave i crvene. Na sredini crvene trake uzdizane strane nalazi se nacionalni simbol žute boje ("soyombo" - stubac koji se sastoji od apstraktnih i geometrijskih predstava vatre, sunca, mjeseca, zemlje, vode i Taijitu simbola).

## Prethodna zastava 
Prethodna zastava bila je gotovo identična sadašnjoj, uz socijalističku zvijezdu. Također, prava je traka bila tamnija.

## Također pogledajte 
* Grb Mongolije

Mongolija
Kategorija:Mongolija
Zastava Paname

mini|desno|200px|Zastava Paname
**Zastava Paname** heraldički je simbol ove srednjoameričke države.
Prva zastava, koju je dizajnirala Maria de la Ossa de Amador, zvanično je usvojena 20. decembra 1903. i privremeno je prihvaćena 1904. od strane ustavne skupštine. Sastojala se od trinaest horizontalnih pruga naizmjenično crvene i žute boje, s plavim kvadratom u gornjem lijevom uglu, koji sadrži dva zlatna sunca, spojenih uskom linijom koja je prikazivala Sjevernu i Južnu Ameriku, spojene Panamskom prevlakom (vidi prikaz ispod). Međutim, to nije prihvatio panamski vođa, Manuel Amador Guerrero, čiji sin je dizajnirao novu zastavu. Današnja zastava u zvaničnoj upotrebi je od 25. marta 1925.

Plava i crvena zvijezda predstavljaju rivalsku konzervativnu i liberalnu stranku, a bijela predstavlja mir u kojem djeluju. Plava zvijezda predstavlja čistoću i čestitost, a crvena vlast i zakon u zemlji.
Dan panamske zastave obilježava se 4. novembra, dan nakon odvajanja Paname od Kolumbije i jedan je od niza praznika koji se obilježavaju u novembru, poznatih kao *Fiestas Patrias*.

## Također pogledati 
* Grb Paname

## Reference 
Panama
Kategorija:Panama
Zastava Somalije

mini|desno|200px|Zastava Somalije
**Zastava Somalije** usvojena je 12. oktobra 1954. Dizajnirao ju je Mohammed Awale Liban. Prvobitna namjera bila je da zastavu koristi Britanski Somaliland, ali spojanjem sa Italijanskim Somalilandom, ova je zastava postala simbol ujedinjene države.
 
Prema autoru zastave, gospodinu Libanu, namjera je bila da zastava podsjeća na onu Ujedinjenih nacija. Ujedinjene nacije pomogle su Somaliji da stekne nezavisnost od Italije, i zastava je usvojena u čast ove svjetske organizacije.

Bijela petokraka zvijezda u sredini zastave simbolizira pet područja u kojima žive Somalci, a to su: Britanska Somalija, Italijanska Somalija, Francuska Somalija (Džibuti), Ogaden (Etiopija) i Okrug sjeverne granice koji kontrolira Kenija.
Heraldički opis zastave, blazon, glasi: "Azure, a mullet Argent".

## Reference 
## Vanjski linkovi 
Somalija
Kategorija:Somalija
Zastava Sejšela

mini|250px|desno|**Zastava Sejšela**
**Zastava Sejšela** usvojena je 18. juna 1996. Prvobitna zastava proglašena je pri stjecanju nezavisnosti od Ujedinjenog Kraljevstva 29. juna 1966. Boje koje se koriste na trenutnoj zastavi zvanične su boje dvije glavne političke stranke u zemlji: Narodne ujedinjene stranke Sejšela i Sejšelske demokratske partije. Godine 1977. nakon što je predsjednik France-Albert René svrgnuo Jamesa Manchama, zastavom se proglašava zastava Narodne ujedinjene stranke Sejšela.

Ova jedinstvena zastava sastoji se od pet traka različitih boja (plava, žuta, crvena, bijela i zelena) koje počinju s jednog kraja i razilaze se prema drugom kraju. Nakrivljene trake simboliziraju novu dinamičnu državu koja ide u budućnost. Plava boja predstavlja nebo i more što okružuju Sejšele. Žuta simbolizira sunca koje daje svjetlost i život, a crvena narod i njegovu odlučnost da budućnost gradi u jedinstvu i ljubavi. Bijela predstavlja socijalnu pravdu i harmoniju. Zelena je tu radi zemlje i prirodnog okruženja.

## Galerija 

Datoteka:Flag of Seychelles (1977-1996).svg|Zastava 1977. - 1996.
Datoteka:Flag_of_the_Seychelles_(1976).svg|Od juna 1976. do juna 1977.

## Reference 
Sejšeli
Kategorija:Sejšeli
Zastava Butana

mini|desno|300px|Zastava Butana
**Zastava Butana** se sastoji od bijelog zmaja na crvenoj i narandžastoj podlozi. Zastava je podijeljena iz donjeg lijevog ugla na dva trokuta. Gornji trokut je žut, a donji narandžast. Zmaj je smješten na graničnu liniju, okrenut od donjeg ugla.

Ova zastava sa manjim izmjenama se koristi od 19. vijeka, a svoj sadašnji oblik dobila je 1960.

Zmaj prikazan na zastavi je *Pijani zmaj* ili *Zmaj grom* koji predstavlja lokalno ime Butana, *zemlja Zmaja*. Zmaj ima dragulje u svojim kandžama, što predstavlja bogatstvo. Žuta boja predstavlja sekularnu monarhiju, a narandžasta budizam.

## Također pogledajte 
* Grb Butana

Butan
Kategorija:Butan
Zastava Bolivije

mini|200px|Zastava Bolivije

**Zastava Bolivije** nacionalna je zastava Bolivije koja je prvobitno usvojena 1851. Državna i ratna zastava je horizontalna trobojnica crvene, žute i zelene boje s bolivijskim grbom na sredini. Prema jednom izvoru, crvena označava hrabre vojnike Bolivije, dok zelena simbolizira plodnost zemljišta, a žuta mineralna nalazišta u zemlji.

Datoteka:Flag of Bolivia.svg|Civilna zastava (proporcije: 15:22)
Datoteka:Flag of Bolivia (military) (2).svg|Zastava oružanih snaga (proporcije: 15:22)
Datoteka:Naval ensign of Bolivia.svg|Mornarička zastava (proporcije: 2:3)
Datoteka:Banner of the Qulla Suyu (1979).svg|Wiphala (verzija Qullan Suyu)

## Također pogledajte 
* Grb Bolivije

## Reference 
## Vanjski linkovi 
Bolivija
Kategorija:Bolivija
Zastava Brazila

mini|200px|Zastava Brazila

**Zastava Brazila** se sastoji od zelene podloge na kojoj je centriran veliki žuti romb. Unutar romba se nalazi plavi krug sa bijelim zvijezdama u pet različitih veličina i zaobljene bijele trake preko njih. Unutar trake je velikim slovima ispisan moto Ordem e Progresso (Red i progres).

Moderna zastava je zvanično usvojena 19. novembra 1889. Koncept je osmislio Raimundo Teixeira Mendes u saradnji sa Miguelom Lemosom i Manuelom Pereira Reisom. Verzija sa 27 zvjezdica je usvojena 12. maja 1992.

Brazil
Kategorija:Brazil
Lažne škorpije

Lažne škorpije (Pseudoscorpiones) su veoma sitne,do 8&nbsp;mm dužine, paukolike životinje iz klase Arachnida koje podsjećaju na škorpije. Rasprostranjene su na svim kontinentima i dosta su česte. Zbog malih dimenzija su nezapažene. Poznato je i opisano oko 1500 vrsta lažnih škorpija. Žive na skrovitim, tamnim mjestima, ispod lišća i kamenja, pod korom starog drveća, u gnijezdima ptica i sisara, na travnjacima pa čak i u starim knjigama, slikama.
Tijelo je podijeljeno na dva dijela:
#prozomu, na kojoj se nalazi 6 pari ekstremiteta: helicere, pedipalpi i 4 para nogu za hodanje; 
#opistozomu, koja se sastoji od 12 segmenata i ne sadrži ekstremitete.

Od škorpija se razlikuju po tome što nemaju postabdomen (redukovan je). Helicere su im dobro razvijene kao i kliještoliki pedipalpi. Otrovne žlijezde se nalaze u osnovi pedipalpa, a na njihovim vrhovima se ove žlijezde izlivaju. Hrane se sitnim zglavkarima tako što ih hvataju pedipalpima, koji su uvijek istureni ka naprijed, i ubijaju ubrizgavajući otrov, a zatim se žrtva raskida helicerama i počinje maceriranje i predvarenje. Polusvarena hrana se usisava prednjim crijevom.

Na vrhu pokretnog članka helicera otvaraju se kanali paučinaste žlijezde. Sekret ovih žlijezda služi za pravljenje gnijezda.

## Podjela 
Red Pseudoscorpiones dijeli se na podredove:
#Chtthoniinea 
#Neobisiinea 
#Cheliferinea
## Vanjski linkovi
*  Species details: Lasiochernes cretonatus Henderickx, 1998

Kategorija:Paučnjaci
Gradonačelnik

**Gradonačelnik** je službenik (uglavnom politički) koji je, najčešće, na čelu lokalne zajednice ili lokalne samouprave (u pravilu grada), odnosno čelnik njene izvršne vlasti.

Ovlasti gradonačelnika, njegova odgovornost, način izbora i druge karakteristike zavise od države, njene administrativne organizacije, stepena autonomije koji lokalna zajednica ima u odnosu na centralnu vlast i slično. Gradonačelnik može biti osoba birana neposredno od građana koje predstavlja, tijela kojem odgovara (npr., predstavničkog tijela) ili od nekih drugih tijela ili grupa ljudi. Može vršiti stvarnu vlast, a može imati i samo ceremonijalnu ulogu.

## Reference 
## Vanjski linkovi 
Kategorija:Državne institucije
Kategorija:Titule
Butan (plin)

**Butan**, poznat i pod nazivom '''*n*-butan'*, je nerazgranati alkan sa četiri atoma ugljika, CH3CH2CH2CH3. *Butan* se, također, koristi kao zajednički termin za *n''-butan sajedno sa svojim jedinim izomerom, izobutanom (poznati pod nazivom metilpropan), CH(CH3)3.

Butan je jako zapaljiv, bezbojan, te plin lahko pretvorljiv u tekućinu.

Datoteka:Butane simple.svg|n-butan
Datoteka:I-Butane-2D-Skeletal.svg|i-butan

## Također pogledajte 
* E943b

## Reference 
Kategorija:Alkani
Kategorija:Aditivi sa E-brojem
Zastava i grb Bermuda

mini|200px|Zastava Bermudskih otoka
**Zastava Britanske prekomorske teritorije Bermuda** usvojena je 4. oktobra 1910. Sastoji se od zastave Ujedinjenog Kraljevstva u gornjem lijevom uglu i grba Bermudskog arhipelaga u donjem desnom.

Zastava je neobična za Britasnku koloniju jer sadrži crvenu zastavu kraljevstva, a ne plavu kao što je to tradicija. Ipak, crvenu boju na svojim zastavama koristile su Kanada (prije 1965.) i Ujedinjena Južna Afrika (1870-1905).
Prije toga, kao i većina tadašnjih britanskih kolonija, Bermudi su usvojili plavu zastavu s pečatom koji je prikazivao suhi dok sa tri jedrenjaka. Godine 1999. zastava je promijenjena u sadašnji oblik, sa uvećanim grbom.

## Grb 
mini|desno|150px|Grb Bermuda
**Grb Bermuda** predstavlja crveni lav koji drži štit na kojem je olupina broda "Sea Venture". Crveni lav je simbol Engleske, a na grbu latinski moto "Quo Fata Ferunt" (bosanski: "Kuda sudbina nosi nas?). Formalno je odobren Kraljevskim nalogom 4. oktobra 1910. ali je u upotrebi još od 1624.

## Reference 
Bermudi
Kategorija:Bermudi
Kategorija:Grbovi teritorija
Zastava Namibije

mini|desno|200px|Zastava Namibije
**Zastava Namibije** usvojena je 21. marta 1990. godine, kad je Namibija postala nezavisna država.

Boje na zastavi uzete su sa zastave SWAPO-a (''South West African People's Organization*; *Jugozapadna afrička narodna organizacija''), pokreta koji se borio za nezavisnost. Zastava postoji od 1971., a njene boje plava, crvena i zelena glavne su boje Ovambo naroda, najbrojnije etničke grupe.

Namibija
Kategorija:Namibija
Ferdinando Galli Bibiena

**Ferdinando Galli Bibiena** bio je italijanski slikar i arhitekt. 

Studirao je slikarstvo, perspektivu i arhitekturu. Objavio je djelo ''L'Architettura civile'', u kojem raspravlja i o pitanjima scenografije zasnovane na zakonima perspektive i njene primjene u slikanju arhitektonskih elemenata kao sredstva za postizanje iluzije prostora. 

Prvi u svoje nacrte uvodi načelo o pomicanju centralne osovine, čime omogućuje neograničena variranja u oblikovanju scenskog prostora. Scenografskom djelatnošću počeo se baviti 1690. u Parmi, nastavio u drugim italijanskim gradovima te Barceloni i Beču. Kao graditelj projektirao je palače, vile i parkove, a slikao je dekorativne freske. 

## Reference 
Kategorija:Rođeni 1656.
Kategorija:Umrli 1743.
Kategorija:Biografije, Bologna
Kategorija:Italijanski slikari
Kategorija:Italijanski arhitekti
William Harvey

**William Harvey** (Folkestone, 1. april 1578. - Roehampton, 3. juni 1657.), engleski anatom i hirurg

Bio je profesor na ''King's Collegu* u Londonu, poslije liječnik Jakova I i Karla I. Proučavao je funkciju srca a 1628. godine, u djelu *"Anatomska rasprava o pomicanju srca i krvi u životinja"*, prvi je opisao optok krvi, jedno do velikih medicinskih otkrića. U embriološkim studijama prvi je iznio tezu da sve živo nastaje iz jajeta (*omne vivum ex ovo''), dokazujući eksperimentalno u "Raspravama o rađanju životinja".

Kategorija:Britanski biolozi
Kategorija:Ljekari
Kategorija:Biografije, Folkestone
Kategorija:Rođeni 1578.
Kategorija:Umrli 1657.
Negev

mini|300p|Ruševine u pustinji Negev
**Negev** (hebrejski **נֶגֶב**, tiberijadski izgovor: *Néḡeḇ*; arapski **النقب** *an-Naqab*) pustinjsko je područje u južnom Izraelu. U biblijskom hebrejskom, *negev* znači "jug". Negev zauzima veći dio Južnog okruga Izraela.

Geografski, preko 13.000 km2 Negeva formira obrnuti trokut čija zapadna stranica dodiruje pustinju Sinajskog poluotoka, a čija je istočna granica Vadi Arabah.

Središte je okruga grad Beer Ševa (oko 200.000 stanovnika) na sjeveru. Južni kraj čini Akapski zaljev (u Izraelu se naziva *Eilatski zaljev*) i grad Eilat. Među ostalim gradovima tu su Dimona i Mitzpe Ramon, više beduinskih gradova, poput Rahata i Tel Ševe.

U Negevu se nalazi više zanimljivih kulturnih i geografskih lokacija. Među njima su tri ogromna eroziona kruga koja sliče kraterima (heb. *mahtešim*), koji su jedinstveni u tom dijelu svijeta: *ha-Mahteš ha-Gadol* ("Veliki krater"), *ha-Mahteš ha-Katan* ("Mali krater") i krater Ramon. Ovaj posljednji ujedno je i najveći - on je vjerovatno najveći prirodni krater na Zemlji (krater koji nije nastao udarom asteroida).

## Također pogledajte 
* Izrael
* Pustinja

## Vanjski linkovi 
* Vikiputovanja: Negev
* Izraelska pustinja Negev

Kategorija:Pustinje u Izraelu